Periodisk evalueringsrapport – SEM1111 (Akkadisk 2), høsten 2011
Av Lutz Edzard

1. Undervisningen i dette emnet ble gjennomført som planlagt (ingen avvik) med 2 timer i uken (kombinasjon av forelesning og seminar). Emnet tiltrakk seg denne gangen fem studenter, som alle viste god motivasjon. Studentene bidro med en solid arbeidsinsats og vi klarte igjen å lese og diskutere alt som sto i pensumlitteraturen (kap. 1 – 14 i Huehnergards grammatikk, pluss kulturell tilleggsinformasjon).

2. Hele gruppen fikk godkjent to kvalifiseringsoppgaver (oversettelse og grammatisk analyse av flere tekstutdrag). Dette resultatet var ikke overraskende i lys av studentenes innsats. Fire studenter besto den endelige skoleeksamenen med ”A”.

3./4. Ifølge “Questback” (to studenter svarte på denne kanalen) var en student svært fornøyd ("6") med undervisningsopplegget og med emnet i sin helhet, og en student nokså fornøyd ("4"). Ingen indikasjon på sviktende kvalitet.

5. Faglæreren har utviklet eget undervisningsmateriale (”handouts” i tillegg til Huehnergards grammatikk) gjennom de siste årene og håper at studentene har profitert fra dette.